Document ID: 32010R1041

KOMMISSIONENS FORORDNING (EU) Nr. 1041/2010
af 16. november 2010
om ændring af forordning (EU) nr. 479/2010 om gennemførelsesbestemmelser til Rådets forordning (EF) nr. 1234/2007 for så vidt angår medlemsstaternes meddelelser til Kommissionen om mælk og mejeriprodukter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 192, stk. 2, sammenholdt med artikel 4, og
ud fra følgende betragtninger:
(1)
Ifølge artikel 2, stk. 2, i Kommissionens forordning (EU) nr. 479/2010 (2) skal medlemsstaterne meddele Kommissionen de månedlige priser for skummetmælkspulver til foder. Da denne oplysning er vigtig for forvaltningen af det indre marked, bør den ændres til en ugentlig meddelelse.
(2)
Formålet med bestemmelsen i artikel 6, stk. 1, litra b), i forordning (EU) nr. 479/2010 er at fritage medlemsstaterne for meddelelsen af eksportlicensansøgninger de dage, hvor der ikke er fastsat nogen restitution, eller der er fastsat en nulrestitution for de produkter, der er nævnt i del 9 i bilag I til Kommissionens forordning (EØF) nr. 3846/87 (3). Den nuværende affattelse af bestemmelsen kan føre til en forkert fortolkning. Derfor bør formuleringen gøres klarere.
(3)
Forordning (EU) nr. 479/2010 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I forordning (EU) nr. 479/2010 foretages følgende ændringer:
1)
Artikel 6, stk. 1, litra b), affattes således:
»b)
eventuelt at der ikke er modtaget nogen ansøgninger den pågældende dag, undtagen når der ikke for nogen af de produkter, der er nævnt i del 9 i bilag I til Kommissionens forordning (EØF) nr. 3846/87 (4), er fastsat en restitution, eller der er fastsat en nulrestitution
2)
Bilag I.A og I.B erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat
Udfærdiget i Bruxelles, den 16. november 2010.

Labels: 17
19
6
12
18
15